## Miguel Barrachina es compromet a eliminar la burocràcia “que asfixia l’activitat dels agricultors valencians”

*** El nou conseller d’Agricultura i Aigua s’ha reunit amb Cristóbal Aguado, president d’AVA-ASAJA
* Han compartit la preocupació per la situació que patix el camp valencià, rècord europeu en abandó de terres, agreujada per la falta de pluja**

El conseller d’Agricultura, Aigua, Ramaderia i Pesca, Miguel Barrachina, s’ha compromés a “fer la vida més senzilla als nostres agricultors perquè eixa labor heroica que desenvolupen tots els dies puga tindre continuïtat”.

Així ho ha fet saber a Cristóbal Aguado, president de l’Associació Valenciana d’Agricultors, AVA-ASAJA, amb qui ha mantingut una primera presa de contacte per a abordar possibles solucions als desafiaments que afronta el sector agrícola. A la trobada ha assistit també el vicepresident primer de l’associació, Celestino Recatalá, i el secretari general, Juan Salvador Torres.

“De la mateixa manera que eliminem l’impost de donacions perquè un avi puga entregar al seu net una parcel·la agrícola sense tributar per eixe impost, continuarem eliminant la burocràcia”, ha assegurat Barrachina.

En esta primera reunió, els agricultors han traslladat al nou conseller la seua “profundíssima preocupació” per la situació que travessa el camp valencià. “La Comunitat Valenciana és rècord europeu en abandó de terres i presenta el major envelliment”, ha subratllat després de la trobada.

Barrachina ha coincidit amb Aguado que “tant la falta de pluja com l’excés de burocràcia asfixien l’activitat dels agricultors en el camp”, per la qual cosa ha mostrat la seua disposició a mantindre una “estreta col·laboració i fer front comú amb el sector agrari a l’hora de reivindicar les seues necessitats, tal com va manifestar recentment el president de la Generalitat, Carlos Mazón”.

Fecha: 18/07/2024